הח"כ מהליכוד לא מגיע לדיונים בוועדות, לא מגיש שאילתות או הצעות חוק והעלה רק שני נושאים לסדר היום של הכנסת • אחרי שיולי אדלשטיין, שגם הוא כמעט לא פעיל בבית המחוקקים, ניצל פרצה בחוק כדי לקבל עוזר רביעי, החלטנו לעקוב מקרוב - מצעד הח"כים הנעלמים
אחרי שהראינו איך ניצל ח"כ יולי אדלשטיין (ליכוד) פרצה בחוק כדי לדרוש עוזר פרלמנטרי נוסף, כדאי לדבר על עוד כמה נבחרי ציבור שלא ממש ממלאים את חובתם לציבור. מבדיקת "שקוף" עולה שח"כ יואב גלנט (ליכוד) לא השתתף באף דיון בוועדות הכנסת, לא יזם אף הצעת חוק וכמעט ולא השתמש בשום כלי פרלמנטרי אחר שעומד לרשותו כדי לבצע את עבודתו. עלות ההעסקה של חברי הכנסת – משכורת, שלושה יועצים ורכב צמוד – היא כ-100 אלף שקלים בחודש. משלמים להם ונותנים להם את הכלים כדי לייצג את הציבור, אך כמה מהם, כך נראה, בוחרים במודע שלא לעשות זאת.  ט״ו בשבט הגיע, הרותם כבר פורח ברחבי הארץ. חג שמח🌷🌳 pic.twitter.com/9xyB32TslI אז עבודה פרלמנטרית – אין. בהיעדר יומנו של חבר הכנסת, בדקנו מה עשה ועם מי נפגש גלנט בשבועיים האחרונים, דרך הרשתות החברתיות. בט"ו בשבט הוא הצטלם עם צמח הרותם; יום לפני כן הוא השתתף בחתונת בנו של חבר מועצת העיר אלעד; ב-14 בינואר (שישי בצהריים) טייל על חוף הים; ב-12 בינואר התראיין לאולפן YNET; ב-10 בינואר ביקר במתחם בדיקות קורונה בכיכר הבימה – נציין שזה דווקא רלוונטי, אבל אם זה לא מתורגם לעשייה פרלמנטרית אז זה די חסר ערך. וזהו – כל השאר הם מיני ציוציי גינויים לממשלה, ניחומי אבלים וכדומה. חשוב, אבל בשביל זה לא צריך לתפוס מקום של חבר כנסת.  לחוסר המעש של חברי כנסת יש השפעה לא רק על הציבור שסובל מחוסר ייצוג האינטרס שלו. גם שאר חברי הכנסת, שכן בוחרים להתייצב במקום עבודתם באופן קבוע ולקחת חלק פעיל בשלטון, נפגעים. כך, למשל, הח"כים שלמה קרעי ואופיר כץ מהליכוד "סוחבים" על גבם את שאר חברי הסיעה שממעטים להגיע לחדרי הוועדות. חלקים אחרים באופוזיציה אולי מחרימים עדיין את הוועדות באופן רשמי ולא רשומים בהן, אבל לא מוותרים על חובתם הציבורית להשמיע את קולם בדיוני התקציב והחקיקה.  מלשכתו של גלנט לא נמסרה תגובה.  